A Constellation program (A "„constellation”" angolul „csillagképet” jelent) amerikai űrprogram, mely a Columbia-katasztrófa után a George W. Bush akkori amerikai elnök által bejelentett Vision for Space Exploration "(Vízió a világűr felfedezésére)" terv gyakorlati megvalósítása volt. A program keretén belül a hordozórakéták és az űreszközök új generációját tervezték kifejleszteni, valamint emberes űrrepüléseket terveztek több közeli égitest felfedezésére.